ROMÂNIA                                                                                                    

JUDEŢUL TIMIŞ                                                                                                
Se aprobă
MUNICIPIUL TIMIŞOARA                                                                        
PRIMAR
DIRECŢIA DEZVOLTARE



 

Serviciul Dezvoltare Locală şi Integrare Europeană              
Dr. ing. GHEORGHE CIUHANDU                                                                       

Nr. SC 2011 – 8727/28.04.2011
REFERAT

privind modificarea şi completarea Hotărârii Consiliului Local al Municipiului Timişoara nr. 302/29.07.2010 privind aprobarea participării în parteneriat a Municipiului Timişoara, în calitate de lider de proiect, în cadrul proiectului „Structuri locale pentru sprijinirea afacerilor în comuna Dumbrăviţa - Incubator de afaceri” în vederea accesării fondurilor nerambursabile prin Programul Operaţional Regional 2007-2013,  Axa prioritară 1. - „Sprijinirea dezvoltării durabile a oraşelor - poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”
Consiliul Local al Municipiului Timişoara a aprobat, prin Hotărârea nr. 241/29.06.2010, colaborarea de principiu a Municipiului Timişoara cu comuna Dumbrăviţa pentru realizarea în parteneriat a proiectului „Structuri locale pentru sprijinirea afacerilor în comuna Dumbrăviţa - Incubator de afaceri” şi depunerea acestui proiect spre finanţare în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", Domeniul de intervenţie 1.1 - Planuri integrate de dezvoltare urbană.
Proiectul „Structuri locale pentru sprijinirea afacerilor în comuna Dumbrăviţa - Incubator de afaceri” este inclus în Lista proiectelor prioritare din Planul Integrat de Dezvoltare al Polului de Creştere Timişoara, documente aprobate prin Hotărârea nr. 137/27.04.2010 a Consiliul Local al Municipiului Timişoara şi avizate prin Decizia Comitetului de Management pentru Coordonarea Instrumentelor Structurale (CMC) nr. 7/17.05.2010. 
Proiectul „Structuri locale pentru sprijinirea afacerilor în comuna Dumbrăviţa - Incubator de afaceri” contribuie la atingerea obiectivelor strategice ale Planului Integrat de Dezvoltare al Polului de Creştere Timişoara, încadrându-se în obiectivul „Dezvoltarea economică durabilă pe baza industriilor de înaltă tehnologie, a informaticii, telecomunicaţiilor şi serviciilor creative”, politica „Crearea unui mediu de afaceri atractiv, stabil şi inovativ”, programul „Realizarea  infrastructurilor de susţinere a afacerilor” şi a fost depus spre finanţare în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", Domeniul de intervenţie 1.1 - Planuri integrate de dezvoltare urbană. 
Astfel, prin Hotărârea Consiliului Local al Municipiului Timişoara nr. 302/29.07.2010, Consiliul Local al Municipiului Timişoara a aprobat Acordul de parteneriat şi sumele cu care va contribui Municipiul Timişoara în proiect. 
În Hotărârea Consiliului Local al Municipiului Timişoara nr. 302/29.07.2010 nu a fost alocată în mod explicit în bugetul local valoarea T.V.A. aferentă proiectului, condiţie pentru recuperarea acesteia, conform legislaţiei în vigoare De asemenea, nu a fost  evidenţiată suma avansului pentru implementarea optimă a proiectului, estimată a acoperi primele 6 luni de implementare, având în vedere condiţiile rambursării în cazul proiectelor finanţate din fonduri structurale. Drept urmare, propunem aprobarea unei noi hotărâri de consiliu local care să cuprindă aceste completări. Pentru o mai bună înţelegere a modului în care sunt defalcate cheltuielile în proiect, conform bugetului acestuia - care este parte din cererea de finanţare - propunem modificarea şi completarea hotărârii nr. 302/29.07.2010 prin modificarea Anexei 1, respectiv a Indicatorilor tehnico-economici, modificarea  articolului 3, precum şi inserarea unui nou articol, respectiv articolul 31. Menţionăm faptul că valoarea totală a proiectului rămâne aceeaşi, astfel cum a fost aprobată prin Hotărârea Consiliului Local al Municipiului Timişoara nr. 302/29.07.2010. 
Având în vedere cele menţionate mai sus, 





     Propunem spre aprobare următoarele:

1. înlocuirea Anexei 1 din Hotărârea Hotărârea Consiliului Local al Municipiului Timişoara nr. 302/29.07.2010, în ceea ce priveşte Indicatorii tehnico-economici, cu Anexa 1 la prezenta hotărâre.
2. modificarea articolului 3 din Hotărârea Consiliului Local al Municipiului Timişoara nr. 302/29.07.2010, articol care va avea următorul conţinut:

„Art.3. (1) Se aprobă valoarea totală a proiectului în sumă de 4.840.672,15 lei (T.V.A. inclusă).
(2) Se aprobă contribuţia proprie a Municipiului Timişoara la cofinanţarea proiectului din bugetul local cu suma de 1.067.483, 42 lei,  alcătuită din:

a) contribuţia Municipiului Timişoara la cheltuieli eligibile reprezentând cota parte ce revine Municipiului Timişoara pentru cofinanţarea cheltuielilor eligibile, în sumă de 888.136,96 lei;
b) contribuţia Municipiului Timişoara reprezentând cota parte la cheltuielile neeligibile aferente proiectului, în sumă de 179.346,46 lei.

3. introducerea unui nou articol, după articolul 3, care va avea următorul conţinut: 
“Art. 31. (1). Se aprobă alocarea din bugetul local a sumei de 908.784,17 lei, alcătuită din:

a) ½ din T.V.A. aferent proiectului în sumă de 464.715,69 lei;

b) avansul necesar implementării optime a proiectului, în sumă de 444.068,48 lei.

(2) T.V.A. aferentă cheltuielilor eligibile, precum şi avansul necesar implementării optime a proiectului se vor recupera conform legislaţiei în vigoare”.
4. Acordul de parteneriat semnat între Municipiul Timişoara şi Comuna Dumbrăviţa, respectiv Anexa 2 la Hotărârea Consiliului Local al Municipiului Timişoara nr. 302/29.07.2010, se va modifica în consecinţă.
5. Celelalte prevederi din Hotărârea Consiliului Local al Municipiului Timişoara nr. 302/29.07.2010 rămân nemodificate.

